**Nr.înreg. ACHIZITOR:\_\_\_\_\_ Nr.înreg. PRESTATOR\_\_\_\_\_\_\_\_\_**

**CONTRACT DE PRESTĂRI SERVICII**

 Având în vedere prevederile Legii nr. 98/2016 privind achiziţiile publice şi ale H.G. nr. 395/2016 pentru aprobarea [normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice](http://idrept.ro/00178472.htm),

1. **Părțile:**

**JUDEȚUL CONSTANȚA,** cu sediul în municipiul Constanța, B-dul Tomis nr.51, cod fiscal 2981739, reprezentat prin Președintele Consiliului Județean Constanța, domnul Marius Horia Țuțuianu, în calitate de **ACHIZITOR**

şi

**2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** în calitate de **PRESTATOR:**

au convenit incheierea prezentului Contract.

**2. Obiectul şi preţul contractului**

2.1. Prestatorul se obligă să presteze **„Servicii de consultanță**” în cadrul proiectului **„Restaurarea, conservarea, amenajarea și valorificarea cultural-turistică a Cetății Carsium (Hârșova) “– COD SMIS 116054,** cofinanţat din Fonduri Structurale prin Programul Operațional Regional 2014-2020, cu respectarea cerințelor din Caietul de sarcini şi a obligaţiilor asumate prin prezentul contract.

 2.2. Preţul pentru îndeplinirea Contractului, plătibil Prestatorului de către Achizitor pentru prestarea serviciilor, este de ……………….. lei (fără TVA). 2.3. Prestatorul este obligat să suporte toate cheltuielile cu personalul (asigurări, indemnizatii, transport, cazare, acoperirea tuturor costurilor pentru tipărire/multiplicare documente și rapoarte, etc.).

 **3. Durata contractului. Termen de prestare**

 3.1. Contractul intră în vigoare la semnarea și înregistrarea de către ambele părți și se finalizează la îndeplinirea tuturor obligațiilor asumate de către ambele părți.

3.2. În condiţiile în care, din motive obiective, perioada de implementare a proiectului se va prelungi pe baza unui act adiţional încheiat cu Autoritatea de Management/Organismul Intermediar, contractul de servicii de consultanță va fi prelungit în mod automat cu acelaşi număr de luni, fără modificarea valorii livrabilelor.

3.3. Serviciile de consultanță în cadrul proiectului vor avea ca dată de începere, data menționată în ordinul de începere care va fi emis după constituirea garanției de bună execuție și prezentarea documentului justificativ achizitorului și se vor derula pe toată durata de implementare a proiectului.

3.4. O eventuală modificare a termenului de prestare a serviciilor pentru motive neimputabile prestatorului se poate face numai în interiorul termenului prevăzut la clauza 3.3.

**4.** **Definiţii**

 4.1**.** În prezentul Contract următorii termeni vor fi interpretaţi astfel:

a**. contract** - actul juridic care reprezintă acordul de voinţă al celor două părţi, încheiat între Autoritatea contractantă, în calitate de Achizitor, şi prestatorul de servicii, în calitate de Prestator;

b**. achizitor şi prestator** - părţile contractante, aşa cum sunt acestea numite în prezentul contract;

c**. preţul contractului** - preţul plătibil prestatorului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. **servicii** - activităţile a căror prestare face obiectul contractului;

e. **forţa majoră** - orice eveniment extern, imprevizibil, absolut, invincibil si inevitabil, care  impiedica sa fie  executate obligatiile ce le revin partilor, potrivit prezentului contract si este constatat de o autoritate competenta. Nu este considerat forţă majoră şi nu produce efectele juridice ale forţei majore evenimentul care, fără a crea o imposibilitate obiectivă şi absolută de executare, face extrem de oneroasă executarea obligaţiilor uneia dintre părţi;

f**. standarde** - standardele, reglementările tehnice sau altele asemenea prevăzute în legislaţia aplicabilă obiectului contractului;

g**. termeni de referință**-specificațiile prin care se descriu cordonatele contractului de servicii;

h**. informații și documente de bază**-acele informații și documente stabilite de prestator, absolute necesare în îndeplinirea integral, corespunzătoare și la timp a tuturor obligațiilor asumate prin contract. Exemplu de documente de bază: act înființare, certificate înregistrare, avize, acorduri, autorizații, raportări;

i. **operator de program**-Ministerul Dezvoltării Regionale și Administrației Publice-Autoritatea de Management POR;

j**. contract de finanțare**-contractul încheiat între Ministerul Dezvoltării Regionale Administrației Publice și Fondurilor Europene-Autoritatea de Management POR-ADRSE Braila și Unitatea Administrativ Teritorială –Județul Constanta;

k. **formular de ofertă** - actul juridic prin care operatorul economic îsi manifestă voinţa de a se angaja din punct de vedere juridic într-un contract de achiziţie publică; oferta cuprinde propunerea financiară si propunerea tehnică;

l**. caiet de sarcini** – conţin în mod obligatoriu specificaţii tehnice. Specificaţiile tehnice reprezintă cerinţe, prescripţii, caracteristici de natură tehnică, ce permit fiecărei lucrări sau serviciu să fie descrisă în mod obiectiv astfel încât să corespundă necesităţii autorităţii contractante.Specificaţiile tehnice definesc, după caz si fără a se limita la cele ce urmează, caracteristici referitoare la nivelul calitativ, tehnic si de performanţă, cerinţe privind impactul asupra mediului înconjurator, siguranţa în exploatare, dimensiuni, terminologie, simboluri, teste si metode de testare, ambalare, etichetare, marcare si instrucţiuni de utilizare a produsului, tehnologii si metode de producţie, precum si sisteme de asigurare a calităţii si condiţii pentru certificarea conformităţii cu standarde relevante sau altele asemenea;

m. **act adiţional*:*** document ce modifica termenii şi condiţiile contractului de presări servicii;

n**. propunerea tehnică** – parte a ofertei elaborată pe baza cerinţelor din caietul de sarcini sau, după caz, din documentaţia descriptivă;

o**. propunerea financiară** - parte a ofertei ce cuprinde informaţiile cu privire la preţ, tarif, alte condiţii financiare si comerciale corespunzătoare satisfacerii cerinţelor solicitate prin documentaţia de atribuire;

p**. durata contractului** – limitele de timp în care contractul produce efecte juridice (de la data încheierii până la indeplinirea tuturor obligatiilor);

q. **terț susținător** – persoana care, în baza angajamentului ferm încheiat în conformitate cu prevederile legale, pune la dispoziția prestatorului resurse financiare și/sau tehnice și profesionale invocate în Angajamentul ferm de susținere, confirmă faptul că va garanta materializarea aspectelor ce fac obiectului Angajamentului său și că se obligă să asigure îndeplinirea obligațiilor contractuale prin implicarea sa directă în cazul în care prestatorul întâmpină dificultăți în derularea contractului.

r. **obiectul contractului** - executarea și finalizarea serviciilor definite în caietul de sarcini;

s. **subcontractant** - inseamna orice operator economic care nu este parte a prezentului contract și care executa și/sau furnizează anumite părți ori elemente ale lucrărilor sau ale construcției ori îndeplinesc activități care fac parte din obiectul prezentului contract raspunzând în fata executantului de organizarea și derularea tuturor etapelor necesare în acest scop;

t**. penalitate contractuală –** despăgubirea stabilită în contractul de prestari servicii ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din contract (majorări de întârziere și/sau daune-interese);

u**. zi** - zi calendaristică; lună-lună calendaristică, an - 365 de zile.

 **5.** **Aplicabilitate**

5.1. Contractul de servicii intră în vigoare la data semnării lui de către ambele părţi.

**6. Documentele Contractului**

6.1. Natura şi volumul serviciilor sunt precizate în anexele la prezentul Contract.

6.2. Documentele prezentului Contract sunt:

a) caietul de sarcini ;

b) propunerea tehnică ;

c) graficul de îndeplinire a contractului fizic și valoric ;

1. propunerea financiară;
2. clarificările şi/sau măsurile de remediere aduse până la depunerea ofertelor ce privesc aspectele tehnice şi financiare, dacă este cazul;

f) clarificările din perioada de evaluare, dacă este cazul;

 g) garanția de bună execuție a contractului;

 h) contractele încheiate cu subcontractanții, dacă este cazul;

 i) angajamentul ferm de susținere din partea unui terț, dacă este cazul;

 j) acord de asociere, dacă este cazul ;

 k) alte documente/formulare relevante, dacă este cazul;

 l) acte adiționale, dacă este cazul.

6.3. Clauzele contractului se interpretează împreună cu prevederile documentelor menționate la clauza 6.2.

6.4. În cazul în care se constată neconcordanțe între clauzele contractului și prevederile Caietului de sarcini, prevalează acestea din urmă.

6.5. În cazul în care se constată neconcordanțe între prevederile Caietului de sarcini și cele ale propunerii tehnice ale prestatorului, se vor aplica prevederile mai favorabile achizitorului, dacă acesta din urmă le acceptă.

**7.** **Standarde**

7.1. Serviciile prestate în baza Contractului vor respecta standardele normative şi legislaţia în vigoare.

**8.** **Caracterul de document public**

8.1. Accesul persoanelor la informaţiile din Contract se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.

**9.** **Garanţia de bună execuţie a contractului de servicii**

 9.1.(1)Prestatorul are obligaţia de a constitui Garanţia de Bună Execuţie a contractului de servicii în termen de 5 zile lucratoare de la data semnării contractului.

(2) În cazul în care pe parcursul executării contractului se suplimentează valoarea acestuia, Prestatorul are obligaţia de a completa garanţia de bună execuţie în corelaţie cu noua valoare a contractului de achiziţie publică

(3) În situaţia executării garanţiei de bună execuţie, parţial sau total, Prestatorul are obligaţia de a reîntregi garanţia în cauză raportat la restul rămas de executat.

 9.2. (1) Cuantumul Garanţiei de Bună Execuţie a contractului de servicii reprezintă **10%** din valoarea contractului fără TVA.

(2) Garanţia de bună execuţie se constituie prin virament bancar sau printr-un instrument de garantare emis în condiţiile legii de o societate bancară sau de o societate de asigurări, care devine anexă la contract.

(3) În cazul în care valoarea garanţiei de bună execuţie este mai mică de 5.000 de lei, garanția de bună execuție se poate constitui prin depunerea sumei în numerar la casieria achizitorului. (4) Garanţia de bună execuţie se poate constitui şi prin reţineri succesive din sumele datorate pentru facturi parţiale. (5) În cazul prevăzut la alin. (4), prestatorul are obligaţia de a deschide un cont la dispoziţia achizitorului la unitatea Trezoreriei Statului din cadrul organului fiscal competent în administrarea acestuia. Suma iniţială care se depune de către prestator în contul de disponibil astfel deschis nu trebuie să fie mai mică de 0,5% din preţul contractului, fără TVA. Pe parcursul îndeplinirii contractului, achizitorul urmează să alimenteze contul de disponibil prin reţineri succesive din sumele datorate şi cuvenite prestatorului până la concurenţa sumei stabilite drept garanţie de bună execuţie şi va înştiinţa prestatorul despre vărsământul efectuat, precum şi despre destinaţia lui.

9.3. De fiecare dată când prețul contractului este modifcat, achizitorul va ajusta valoarea garanției de bună execuție în mod corespunzător, în termen de 15 zile de la modificare. 9.4. Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care prestatorul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie achizitorul are obligaţia de a notifica pretenţia atât prestatorului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, contractantul are obligaţia de a reîntregi garanţia în cauză raportat la restul rămas de executat.9.5. Achizitorul are obligaţia de a elibera/restitui garanţia de bună execuţie în cel mult 14 zile de la data îndeplinirii de către prestator a obligaţiilor asumate prin contract, dacă nu a ridicat până la acea dată pretenţii asupra ei.

**10. Obligațiile Prestatorului**

10.1.1 (1) Prestatorul are obligaţia de a presta serviciile prevăzute în Contract cu profesionalismul şi promptitudinea cuvenite angajamentului asumat și cu respectarea cerințelor din Caietul de sarcini.

(2) Prestatorul are obligaţia de a supraveghea prestarea serviciilor, de a asigura resursele umane, materiale, echipamentele sau altele asemenea, cerute de şi pentru contract, în masura în care necesitatea asigurării acestora este prevăzută în contract sau se poate deduce în mod rezonabil din Contract.

10.1.2. Prestatorul este pe deplin responsabil pentru prestarea serviciilor în conformitate clauzele contractului. Totodată este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata Contractului.

 10.1.3. Prestatorul își asumă toate responsabilităţile și garanțiile ce decurg atât din conţinutul Contractului, cât şi al prevederilor legale în vigoare.

10.1.4. Prestatorul va depune toate diligenţele necesare şi va acţiona în cel mai scurt timp posibil, pentru a da curs solicitărilor venite din partea Achizitorului, solicitări ce rezultă din natura prezentului Contract.

10.1.5. Prestatorul se obligă să comunice achizitorului orice problemă întâmpinată, în scris, prin adresă transmisă prin poştă, în termen de maxim 5 zile de la apariţie.

10.1.6. Prestatorul are obligația de a asigura echipamentul de protecția muncii și de a respecta prevederile legale în vigoare, în conformitate cu Legea nr.319/2006 privind protecția și securitatea muncii, cu modificările și completările ulterioare.

10.1.7. Prestatorul se obligă să ia toate măsurile organizatorice și tehnologice pentru respectarea strictă a prevederilor Caietului de sarcini, ce este parte integrantă din prezentul contract.

10.1.8. Prestatorul are obligația de a aduce la cunoștința achizitorului modificările legislative referitoare la obiectul contractului ce intervin pe perioada de derulare a acestuia, în termen de maxim 5 zile de la apariţia acestora, urmând ca, în funcţie de amploarea acestora, parţile să recurgă la revizuirea corespunzătoare a contractului, prin acte adiţionale.

10.1.9. Prestatorul este obligat să păstreze confidențialitatea asupra documentelor puse la dispoziția sa de către achizitor.

10.1.10. Dacă pe parcursul îndeplinirii contractului prestatorul înregistrează întârzieri, acesta are obligaţia de a notifica acest lucru, în timp util, achizitorului. Modificarea termenului de prestare se face cu acordul părţilor, prin act adiţional, în condițiile prevăzute la clauza 3.2.

10.1.11. În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi pe fiecare zi de întârziere prestatorului şi de a rezilia contractul.

10.1.12. Prestatorul va acționa în numele beneficiarului de fiecare dată când îndeplinește sarcini sau exercită autoritatea atribuită, in limitele stabilite de beneficiar, cu acordul și instiințarea prealabilă a acestuia.

10.1.13. Prestatorul va avea responsabilitatea asigurării unei legături eficiente între toate părțile implicate în proiectr pentru îndeplinirea obiectivelor acestuia.

10.1.14. Prestatorul este obligat să suporte toate cheltuielile cu personalul(asigurări, indemnizații,transport, cazare etc.).

10.1.15. Prestatorul va oferi beneficiarului lucrării sprijin și consultanță și în primul an de garanție a lucrării. Pentru serviciile prestate în perioada de garanție a lucrării, prestatorul nu va percepe beneficiarului niciun fel de costuri suplimentare.

10.1.16. Dacă prestatorul este un consorțiu (o asociere) alcătuit din două sau mai multe persoane juridice, acestea vor răspunde solidar de îndeplinirea obligațiilor contractului de prestări servicii. Prestatorul, reprezentat de Liderul de consorțiu va acționa pe seama acestuia în cadrul contractului de servicii și va avea autoritatea de a reprezenta și angaja contractual consorțiu.

10.1.17. Dacă serviciile ori o parte a acestora presupun elaborarea unor documentații de atribuire, rapoarte de evaluare, instrucțiuni, Prestatorul le va elabora în baza legislației în vigoare, a unor proceduri general recunoscute și acceptate și a standardelor agreate. Autoritatea contractantă își rezervă dreptul de a le respinge sau de a nu fi de acord cu ele, motivat, dacă nu sunt în concordanță cu legislația și procedurile recunoscute.

 10.1.18. Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea specificaţiilor tehnice/caietului de sarcini întocmit de către achizitor.

10.1.19. În eventualitatea în care organele abilitate de control constată încasarea de către prestator a unor sume necuvenite, acesta se obligă să returneze achizitorului sumele încasate necuvenit, precum şi penalităţile şi foloasele necuvenite constatate.

**10.2. Codul de conduită**

10.2.1. Prestatorul va acţiona întotdeauna loial şi imparţial şi ca un consilier de încredere pentru Achizitor conform regulilor şi/sau codului de conduită al profesiei sale precum şi cu respectarea confidenţialităţii privind clauzele prezentului contract. Pe perioada executării contractului, Prestatorul se obligă să nu aducă atingere obiceiurilor politice, culturale şi religioase dominante în România, respectând totodată şi drepturile omului.

10.2.2. Plăţile către Prestator aferente contractului vor constitui singurul venit ori beneficiu ce poate deriva din prezentul contract, şi Prestatorul respectiv, personalul său salariat ori contractat, inclusiv conducerea sa, nu vor accepta nici un comision, discount, alocaţie, plată indirectă sau orice altă formă de retribuţie în legătură cu sau pentru executarea obligaţiilor din prezentul contract.

10.2.3. Prestatorul şi personalul său salariat ori contractat de acesta vor respecta confidenţialitatea, pe perioada executării prezentului contract, inclusiv pe perioada oricărei prelungiri a acestuia, precum şi timp 5 ani după încetarea acestuia. În acest sens, cu excepţia cazului în care se obţine acordul scris prealabil al Achizitorului, Prestatorul respectiv personalul său, salariat ori contractat de acesta, incluzând şi conducerea, nu vor comunica timp de 5 ani oricărei alte persoane sau entităţi, care nu este abilitată, nici o informaţie referitoare la prezentul contract sau despre care au luat cunoştinţă în perioada derulării acestuia şi nu vor face publică nici o informaţie referitoare la recomandările primite în cursul sau ca rezultat al derulării lui. Totodată, Prestatorul, respectiv personalul său salariat ori contractat de acesta nu vor utiliza în dauna Achizitorului informaţiile ce le-au fost furnizate sau rezultatul studiilor, analizelor, cercetărilor desfăşurate în cursul sau în scopul executării prezentului contract.

**10.3. Conflictul de interese**

10.3.1. În executarea serviciilor, Prestatorul este obligat, conform contractului, să ia toate măsurile necesare pentru evitarea oricărui conflict de interese în cazul experților implicați în activitatea echipei, asigurându-se, între altele că experții propuși nu se află în niciuna din situațiile enumerate mai jos:

* Fac parte din consiliul de administrație/organul de conducere sau de supervizare și/sau

dețin părți sociale/acțiuni din capitalul subscris al unui birou/firme care a prezentat ofertă în cadrul procedurilor de achiziție ce fac obiectul contractului.

* Au orice alt interes, de natură patrimonială sau nepatrimonială în legătură cu achizițiile ce fac obiectul contractului.

10.3.2. Orice conflict de interese apărut în timpul executării prezentului contract trebuie notificat în scris Achizitorului, în termen de 10 zile de la apariţia acestuia.

10.3.3. Prestatorul nu are dreptul de a angaja, în scopul îndeplinirii prezentului contract, persoane fizice sau juridice care au fost implicate în procesul de verificare/evaluare a candidaturilor/ofertelor depuse în cadrul aplicării procedurii de atribuire aferentă acestuia, pe parcursul unei perioade de cel puţin 24 luni de la încheierea contractului, sub sancţiunea nulităţii prezentului contract pentru cauză imorală.

10.3.4. În cazul în care Prestatorul încalcă dispoziţiile art.10.3.1 şi se demonstrează acest fapt, Achizitorul, fără afectarea dreptului acestuia de a obţine repararea prejudiciului, va putea decide denunţarea unilaterală a contractului.

**10.4. Drepturi de proprietate intelectuală**

10.4.1. Orice documente sau materiale elaborate ori compilate de către Prestator sau de către personalul său salariat ori contractat în executarea prezentului contract, vor deveni proprietatea exclusivă a Achizitorului. După încetarea prezentului contract, Prestatorul nu va utiliza documentele și/sau materialele realizate în prezentul contract în scopuri care nu au legătură cu prezentul contract fără acordul scris prealabil al Achizitorului.

10.4.2. Prestatorul nu va publica articole referitoare la obiectul prezentului contract, nu va face referire la aceste servicii în cursul executării altor servicii pentru terţi şi nu va divulga nicio informaţie furnizată de Achizitor, fără acordul scris prealabil al acestuia.

10.4.3. Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea prezentului contract vor fi proprietatea exclusivă a Achizitorului, care le va putea utiliza, publica, cesiona ori transfera aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

10.4.4. Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu prevederile legale din domeniu.

10.4.5. Prestatorul se obligă să asigure resursele umane, materialele, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

10.4.6. Prestatorul se obligă să respecte reglementările referitoare la condiţiile de muncă şi protecţia muncii şi după caz, standardele internaţionale agreate cu privire la forţa de muncă, convenţiile cu privire la libertatea de asociere şi negocierile colective, eliminarea muncii forţate şi obligatorii, eliminarea discriminării în privinţa angajării şi ocupării forţei de muncă a persoanelor cu dizabilităţi.

10.4.7. Prestatorul va respecta şi se va supune tuturor legilor şi reglementărilor în vigoare în România şi se va asigura că şi personalul său, salariat sau contractat de acesta, conducerea şi, subordonaţii acestuia, vor respecta şi se vor supune de asemenea aceloraşi legi şi reglementări. Prestatorul va despăgubi Achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către Prestator, personalul său, salariat sau contractat de acesta, inclusiv conducerea şi subordonaţii acestuia, cu referire la prezentul contract.

10.4.8. Prestatorul este pe deplin responsabil pentru prestarea serviciilor în termenul de prestare convenit cu autoritatea contractuală. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

 10.4.9. Inlocuirea personalului se va face în condițiile prevăzute în caietul de sarcini, document al prezentului contract.

**11.** **Responsabilităţile Achizitorului**

11.1.Achizitorul se obligă să pună la dispoziţia prestatorului orice facilităţi şi/sau informaţii pe care acesta le consideră necesare pentru îndeplinirea contractului.

11.2. Achizitorul se obligă să plătească preţul convenit în prezentul contract.

**12. Recepţie şi verificări**

 12.1. Achizitorul are dreptul de a verifica modul de prestare a serviciilor şi furnizare a documentelor pentru a stabili conformitatea lor cu legislația în vigoare.

###  12.2. Verificările vor fi efectuate de către reprezentanţii Achizitorului care, în măsura în care constată conformitatea/neconformitatea Serviciilor şi/sau documentelor, vor întocmi un Proces Verbal cu privire la Serviciile şi/sau Documentele solicitate de Achizitor.

###  12.3. În cazul în care reprezentanţii Achizitorului însărcinaţi cu verificările conform articolului 12.1 de mai sus constată că Serviciile nu au fost prestate şi/sau Documentele nu au fost furnizate în conformitate cu solicitările Achizitorului şi prevederile Contractului, vor consemna aspectele semnalate în Procesul Verbal menţionat la art. 12.2 şi îl vor notifica în mod corespunzător pe Prestator stabilind inclusiv termenul acordat pentru remedieri.

**13.** **Începere, finalizare, întârzieri, sistare**

13.1.Prestatorul are obligaţia de a începe prestarea Serviciilor la data/datele notificate de către Achizitor cu privire la începerea activităţii de servicii.

13.2. Serviciile prestate în baza Contractului trebuie finalizate în termenul convenit de părţi, conform art. 3 din prezentul Contract.

13.3. Cu excepţia prevederilor de la art.20, o întârziere în îndeplinirea Contractului dă dreptul Achizitorului de a solicita penalităţi Prestatorului potrivit prevederilor art. 18.

 **14. Modalităţi de plată**

14.1. Plata serviciilor de consultanță va fi efectuată prin virament, în termen de 30 de zile de la data înregistrării facturii la registratura achizitorului, după recepționarea serviciilor fără obiecțiuni de către achizitor și în funcție de asigurarea fondurilor conform contractului de finanțare și a fondurilor achizitorului.

14.2. Plata către prestator se va deconta în cadrul contractului de finanțare, astfel cum este specificat în caietul de sarcini.

 14.3. Plățile se vor face pe baza următoarelor documente obligatorii, în original:

- factură emisă de Prestatorul serviciilor de consultanță;

- raport lunar de activitate/raportul final al execuției;

 14.4. Toate costurile unitare considerate în Centralizatorul de prețuri trebuie să acopere:

 - remunerația netă a personalului pe zilele lucrate;

 - costuri administrative aferente angajarii expertilor relevanti, inclusiv cheltuieli de transport și cazare, diurne, concediul anual plătit al oricărei categorii de personal (care nu poate depăși 30 de zile lucrătoare pe an), asigurări medicale și orice alt tip de beneficiu acordat de către Prestator personalului său angajat;

 - o marjă care să acopere cheltuielile administrative, cheltuielile aferente dotărilor care se vor pune la dispozitia personalului angajat, cheltuieli ocazionate de prelungiri ale Contractului de finanțare/ Contractului de prestări servicii și profitul Prestatorului;

- orice alte cheltuieli necesare, inclusiv pentru personalul suport (administrativ), precum și orice alte eventuale cheltuieli, precum înlocuirea experților etc.

14.5. Pentru serviciile prestate, plata datorată de achizitor prestatorului este prețul declarat în propunerea financiară, anexă la contract.

* Platile se vor face în RON, în contul de Trezorerie notificat de prestator Achizitorului
* Facturile vor fi inscripționate cu următoarele informații: Proiect „Restaurarea, conservarea, amenajarea și valorificarea cultural-turistică a Cetății Carsium (Hârșova)”.

 **15. Ajustarea preţului**

15.1. Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract.

15.2. Preţul contractului se ajustează utilizând formula convenită, respectiv:

Pn = Pc + (Rp X IPC)

Unde: Pn = Valoare actualizată din anul ”n”

 Pc = Valoarea serviciilor prestate și achitate până la data solicitării ajustării/revizuirii

 Rp=servicii rămase de prestat, conform graficului de execuție prezentat în oferta financiară, la data solicitării ajustării/revizuirii (nu include ajustarea/revizuirea din anii anteriori)

 IPC = indice preț de consum care poate fi pentru mărfuri nealimentare sau pentru prestări de servicii în funcție de elementele constitutive ale ofertei de preț (media aritmetică IPC pe ultimele 12 luni).

IPC se va obține de la INS anterior solicitării ajustării/revizuirii valorii.

Rp reprezintă diferența dintre valoarea contractului fără TVA și valoarea serviciilor prestate până la data solicitării ajustării/revizuirii valorii, servicii executate conform graficului de execuție prezentat în oferta financiară

15.3. Prețul contractului se actualizează ca urmare a:

- inflației, conform buletinelor oficiale de statistică;

- modificărilor legislative sau actelor administrative care au fost emise de către autorităţile locale ce au ca obiect instituirea, modificarea sau renunţarea la anumite taxe/impozite locale, al căror efect se reflectă în creşterea/diminuarea costurilor pe baza cărora s-a fundamentat preţul contractului;

- comunicatelor Institutului Național de Statistică aferent domeniului sau ramurii de activități ce fac obiectul prezentei proceduri.

15.4. Ajustarea prețului (creşterea/diminuarea) se va face prin înscrisuri semnate de către părți și vor fi solicitate de către una din părțile contractante prin scrisoare expresă înregistrată la registratura Consiliului Județean Constanța.

15.5. Prețul contractului se va actualiza în limita și astfel încât să nu conducă în niciun caz la schimbarea rezultatului procedurii de atribuire, prin anularea sau diminuarea avantajului competitiv pe baza căruia contractantul a fost declarat câştigător în urma finalizării procedurii și nu va depăși valoarea maximă a achiziției prevazută în caiet de sarcini.

 15.6. Preţul contractului se actualizează cu indicele prețurilor de consum servicii - IPC Servicii (%)-conform buletinelor oficiale de statistică și comunicatelor INS, dar nu mai devreme de 12 luni de la ordinul administrativ de începere al contractului. După această dată prețul se poate actualiza/revizui anual. Creşterea/diminuarea va face obiectul unui act adițional.

 **16. Modificări**

16.1. Modificarea prezentului contract în cursul perioadei sale de valabilitate se face cu acordul ambelor părți, prin act adițional.

16.2. Prezentul contract poate fi modificat, în condițiile legii, cu privire la următoarele aspecte: părțile contractante (modificare denumire, forma societate, orice alte modificări ce nu atrag crearea unei persoane juridice noi); modificări generate de schimbări legislative; modificări generate de înlocuirea/ introducerea unor subcontractanți; modificare generată de înlocuirea prestatorului cu terțul susținător; modificări referitoare la durata contractului (în condițiile precizate în caietul de sarcini); modificari referitoare la modalități de plată; modificări referitoare la verificări și recepție, toate acestea fiind considerate modificări nesubstanțiale.

**17.** **Penalităţi, daune-interese**

17.1. În cazul în care, din vina sa exclusivă, prestatorul nu reușește să-și îndeplinească obligațiile asumate prin contract, achizitorul are dreptul de a deduce din prețul contractului, ca penalități, o sumă echivalentă cu 0,15% din valoarea serviciilor rămase de prestat, pentru fiecare zi de întârziere, până la îndeplinirea efectivă a obligațiilor.

17.2. În cazul în care achizitorul nu onorează facturile în termen de 30 de zile de la expirarea perioadei convenite pentru efectuarea plății, prestatorul are dreptul de a solicita, ca penalități, o sumă echivalentă cu 0,15% din suma neachitată, pentru fiecare zi de întârziere, până la îndeplinirea efectivă a obligației de plată.

**18. Încetarea contractului**

18.1 Prezentul contract încetează în următoarele situații :

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere, în cazul în care una din părți nu își execută sau execută necorespunzător obligațiile contractuale.

18.2 În situația rezilierii din cauza neexecutării/executării parțiale de către Prestator a obligațiilor contractuale, acesta va datora achizitorului daune-interese în cuantum egal cu valoarea obligațiilor contractuale neexecutate.

18.3.  În situația în care executarea parțiala a obligațiilor contractuale face imposibila realizarea obiectului contractului în integralitatea sa, chiar dacă a fost recepționat o parte din contract conform dispozițiilor legale, Prestatorul va datora achizitorului daune-interese în cuantum egal cu întreaga valoare a obligațiilor contractuale stabilite prin contract .

18.4. Rezilierea prezentului contract nu va avea niciun efect asupra obligațiilor deja scadente între părțile contractante.

18.5. Părțile sunt de drept în întârziere prin simplul fapt al nerespectării clauzelor prezentului contract. Rezilierea operează de plin drept, fără intervenția instanței de judecată, și produce efecte de la data primirii notificării în acest sens.

18.6. Achizitorul își rezervă dreptul de a denunța unilateral contractul de prestare servicii în cel mult 5 zile de la apariția unor circumstanțe care nu au putut fi prevăzute la data încheierii contractului, sub condiția notificării Prestatorului cu cel puțin 3 zile înainte de momentul denuntarii.

18.7. Achizitorul poate proceda la rezilierea contractului, fară efectuarea vreunei alte formalităţi şi fără intervenţia instanţei de judecată, în situaţia în care Prestatorul subcontractează sau cesionează cu încălcarea prevederilor legislației în vigoare drepturile şi obligatiile sale.

**19.** **Forţa majoră**

 19.1. Forţa majoră este constatată de o autoritate competentă.

 19.2. Forţa majoră exonerează părţile contractante de îndeplinirea obligaţiilor asumate prin prezentul Contract, pe toată perioada în care acţionează aceasta.

 19.3. Îndeplinirea Contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

 19.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie, în vederea limitării consecinţelor.

 19.5. Dacă forţa majoră acţionează sau se estimează că va acţiona o perioadă mai mare de 5 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

 **20. Subcontractarea, Tert Susținător (*dacă este cazul*)**

**20.1. Subcontractarea**

20.1.1 Contractele încheiate de prestator cu subcontractanții devin anexe la prezentul contract. Ele trebuie sa cuprinda obligatoriu, insa fara a se limita: denumirea subcontractantilor, reprezentantii legali ai subcontractantilor, datele de contact, activitatile ce urmeaza a fi sucontractate, valoarea aferenta prestatiilor, optiunea de a fi plătiți direct de către Achizitor, optiunea de cesionare a contractului in favoarea Achizitorului (daca este cazul).

20.1.2. Prestatorul are dreptul de a inlocui/implica noi subcontractanti in perioada de implementare a Contractului, cu conditia ca schimbarea sa nu reprezinte o modificare substantială a acestuia, în conformitate cu cele prevazute expres de legislatia in vigoare privind achizitiile publice.

20.1.3 Prestatorul nu va avea dreptul de a inlocui/implica niciun subcontract, in perioada de implementare a contractului fara acordul prealabil al Achizitorului. Orice solicitare privind inlocuirea/implicarea de noi subcontractanti va fi inaintata catre Prestator in vederea obtinerii acordului Achizitorului intr un termen rezonabil si care nu va putea fi mai mic de 15 zile inainte de momentul inceperii activitatii de catre noii subcontractanti.

20.1.4. Dispozitiile privind inlocuirea/implicarea de noi subcontractanti nu diminueaza in nici o situatie raspunderea Prestatorului in ceea ce priveste modul de indeplinire a Contractului.

20.1.5. (1) In vederea finalizarii Contractului, Prestatorul se obligă să cesioneze în favoarea Achizitorului contractele încheiate cu subcontractanții acestuia, Prestatorul obligandu-se totodata sa introduca in contractele sale cu subcontractanții clauze in acest sens. Intr-o asemenea situatie, Contractul va fi continuat de subcontractanți. În acest sens, se va incheia un act adițional la prezentul contract, părțile acestuia fiind Achizitorul, Prestatorul și Subcontractantul.

(2) Dispozitiile privind cesiunea contractului de subcontractare nu diminueaza in nici o situatie raspunderea Prestatorului fata de Achizitor in ceea ce priveste modul de indeplinire a Contractului.

20.1.6. Achizitorul poate efectua plati corespunzatoare partii/partilor din Contract indeplinite de catre subcontractanti, daca acestia si-au exprimat in mod expres aceasta optiune, conform dispozitiior legale aplicabile privind achizitiile publice.

20.1.7. Subcontractantii isi vor exprima optiunea de a fi platiti direct de catre Achizitor fie la momentul încheierii contractului cu prestatorul, fie ulterior, dar nu mai tarziu de data incheierii Contractului.

20.1.8. Achizitorul efectueaza platile directe catre subcontractanti doar atunci cand prestatia acestora este confirmata prin documente agreate de toate cele 3 parti, respectiv Achizitor, Prestator si subcontractant sau de Achizitor si subcontractant atunci cand, in mod nejustificat, Prestatorul blocheaza confirmarea executarii obligatiilor asumate de subcontractant.

20.1.9. Clauza 20.1. privind subcontractarea se completează cu dispozițiile referitoare la subcontractanți prevăzute de Legea nr.98/2016 și de HG nr.395/2016.

**20.2. Terțul Susținător**

20.2.1. Prezentul contract reprezinta și contract de cesiune a drepturilor litigioase ce rezultă din încălcarea obligațiilor ce ii revin terțului susținător în baza angajamentului ferm, anexa la prezentul contract. Cu titlu de garanție, prin semnarea prezentului contract, Prestatorul consimte ca  Achizitorul se poate subtitui în toate drepturile sale, rezultate în urma încheierii angajamentului ferm, putând urmări orice pretentie la daune pe care acesta ar putea să o aibă împotriva terțului susținător pentru nerespectarea obligațiilor asumate de către acesta.

20.1.2. In cazul în care Prestatorul este în imposibilitatea derulării prezentului contract, respectiv pentru partea de contract pentru care a primit susținere din partea terțului în baza angajamentului ferm, tertul sustinator este obligat a duce la îndeplinire acea parte a contractului care face obiectul respectivului angajament ferm. Inlocuirea Prestatorului inițial cu terțul susținător nu reprezintă o modificare substanțiala a contractului în cursul perioadei sale de valabilitate și se va efectua prin semnarea unui act adițional la contract, părțile acestuia fiind Achizitorul, Prestatorul și Terțul susținător, fără organizarea unei alte proceduri de atribuire.

**21.** **Comunicări**

 21.1. (1) Orice comunicare între părţi, referitoare la îndeplinirea prezentului Contract, trebuie să fie transmisă în scris.

 (2) Orice document scris trebuie înregistrat atât în momentul transmiterii, cât şi în momentul primirii.

 21.2. Comunicările dintre părţi se pot face şi prin telegramă, telex, fax sau e-mail, cu condiţia confirmării în scris a primirii comunicării.

|  |  |
| --- | --- |
| **ACHIZITOR** | **PRESTATOR,** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |